### 10.    Beslutning om at udarbejde ny lokalplan for boligområdet Herredstoften, Kalundborg

**Åbent**

Sagsnr.: 326-2020-83071       J.nr.: 01.02.05           Dokumentnr.:
326-2021-36293

**Sagstype**

Beslutning.

**Resume og sagens baggrund**

Der er et politisk fokus på at fremme bosætning på
[adresse] og de tilstødende boligområder, herunder et ønske om at skabe bedre
rammer for at udvikle boligområdet Andreas Carlsen. Området er omfattet af en
lokalplan fra 2005, men kun få boliger er realiseret.

Administrationen har i samarbejde med konsulentvirksomheden
COWI A/S igangsat en proces, der skal afdække, hvad den manglende interesse
bunder i, og særligt hvor den gældende lokalplans bestemmelser giver
udfordringer for udviklingen. Administrationen orienterer om resultatet af
arbejdet, og udvalget beslutter, om administrationen skal igangsætte arbejdet
med at udarbejde en ændret, ny lokalplan for Herredstoften.

**Indstillinger**

Chefen for Plan, Byg og Miljø indstiller, at arbejdet med at
udarbejde en ny lokalplan for Herredstoften igangsættes med afsæt i
anbefalingerne fra den indledende undersøgelse, jf. bilag 2.

**Behandling**

Teknik- og Miljøudvalget.

**Sagsfremstilling**

Lokalplan nr. 1.4-5 - For et boligområde ved skolen på
[adresse] (2005) udlægger området til hhv. åben-lav og tæt-lav boligbebyggelse
med en rummelighed på i alt 51 boliger (jf. bilag 1). Kun syv ud af de 51
boliger er imidlertid realiseret.

Konsulentvirksomheden COWI har afdækket udfordringer og
potentialer i området med afsæt i følgende elementer:

·
Dialogmøde med grundejere/beboere

·
Dialogmøde med administrationen

·
Detaljeret gennemgang af lokalplanens bestemmelser

Arbejdet og dets resultater er afrapporteret i notat, jf. bilag
2. Indledningsvis gennemgås output af dialogmøder. Herefter følger en
gennemgang af COWIs konkrete anbefalinger til justeringer i plangrundlaget.

Grundlæggende går tankerne på at regulere mindre på den
enkelte matrikel, men i stedet tænke i principperne for området som helhed –
fællesarealer, stiforbindelser og friholdte kiler samt hensigtsmæssig variation
i bebyggelsen.

Det er vigtigt at tænke i, hvordan området som helhed
forholder sig til det omkringliggende landskab, hvordan der skabes sammenhæng i
kvarteret, og hvordan lokalplanen bidrager til at skabe rammerne om det gode
hverdagsliv. Desuden gør overvejelserne op med den gældende lokalplans
principper for hhv. private rum og vejrum.

Overordnet anbefales følgende overvejelser og tiltag i en
ny, ændret lokalplan:

a)    Lokalplanens formål

·
At genbesøge lokalplanens formål – hensigt med regulering.

b)    Lokalplanens
område

·
Overveje en mindre udvidelse af delområde B (rækkehuse) mod
markdiget af hensyn til at kunne øge grundstørrelsen og skabe plads til mindre,
privat haveareal.

c)    Områdets anvendelse

·
Supplere anvendelsen af delområde B til også at omfatte
dobbelthuse.

d)    Udstykninger -
Overveje at gentænke med følgende tre tiltag:

·
Udvide matrikler mod vejareal, det forholdsvis brede forareal mod
vejen fungerer ikke efter hensigten, og samtidig efterspørges større grunde og
især en forhave som buffer mellem det private og det offentlige rum.

·
Bobby Olesen fire grunde udgå til boliger og udvide de tilstødende
grunde. Det giver nogle større grunde og skaber samtidig plads til et fælles
friareal centralt placeret i bebyggelsen.

·
Delområde B, jf. punkt b)

e)    Vej-, sti- og
parkeringsforhold mv.

·
Ændret materialevalg på fortove

·
Øge bredden af overkørsler, så mulighed for at parkere to biler

·
Indtænke flere stiforbindelser i delområde C (fælles friareal)

f)     Bebyggelsens
omfang og placering

·
Hæve bebyggelsesprocenten for parcelhuse til 30, og give mulighed
for 1½ etage med udnyttelig tagetage

·
Lade byggelinjer og byggefelter udgå – større fleksibilitet

·
Større fleksibilitet i tagudformning

·
Delområde B: Mulighed for dobbelthuse, variation i bebyggelsen
via bestemmelser om forskydninger af enheder. Krav om bebyggelse i 2 etager for
at sikre tydelig bymæssig afgrænsning ud mod det åbne land.

g)    Bebyggelsens ydre
fremtræden

·
Valg af tagmaterialer udvides

·
Samme facadematerialer i hele lokalplanområdet (ikke skelne
mellem delområder)

h)   Ubebyggede arealer

·
Større variation i hækbeplantning

·
Fælles friareal til parcelhusbebyggelsen

Administrationen anbefaler, at arbejdet med at udarbejde en
ny lokalplan igangsættes, og at anbefalingerne i bilag 2 danner afsæt for
arbejdet. Som det fremgår er en række principper og emner i spil, og udvalget
må meget gerne tilkendegive, hvis der er emner som skal gives særlig opmærksomhed
i arbejdet.

**Økonomiske konsekvenser**

Ingen.

**Bilag**

|  |  |
| --- | --- |
| Bilag 1 - Gældende Lokalplan 1.4-5 for Herredstoften, Kalundborg | 326-2021-51922 |
| Bilag 2 - Notat om den videre udvikling af Herredstoften, Kalundborg (Cowi) | 326-2021-51936 |